Document ID: /roh_data/filtered/fineweb-2-filterrobots_roh.jsonl.gz/16495

Il gea a la fatschenta che vegn ils 21 da matg 2017 a l'urna haja la Conferenza dals directurs chantunals d'energia decidì venderdi passà. Quai ha cusseglier guvernativ Mario Cavigelli, ch'è president dals directurs chantunals d'energia, ditg a la gasetta «Ostschweiz am Sonntag». Sulettamain dus chantuns èn s'abstenids da la vusch. Tenor Cavigelli è l'entir pachet meglier total ch'il dretg vertent.
Gist è ina sortida pass a pass da l'energia nucleara
La votaziun dals 21 da matg è necessaria perquai che la Partida populara ha fatg il referendum cunter la strategia d'energia 2050. Punct central è la reducziun dal consum d'energia per 43% fin l'onn 2035, ina sortida da l'energia atomara e la promoziun d'energias regenerablas.
RR novitads 14:00